Franz Reichelt

Franz Karl Reichelthttp://vademecum.soalitomerice.cz/vademecum/permalink?xid=09ddd7cea03b9b8d:-1b1ffbd2:1261cfe24ad:-7c74&scan=83475988f7fa4480af0a9587623d559f, tunnettu myös nimellä Henry François Reichelt (16. lokakuuta 1878http://vademecum.soalitomerice.cz/vademecum/permalink?xid=09ddd7cea03b9b8d:-1b1ffbd2:1261cfe24ad:-7c74&scan=83475988f7fa4480af0a9587623d559f – 4. helmikuuta 1912) oli itävaltalaissyntyinen ranskalainen räätäli, keksijä ja laskuvarjohypyn pioneeri, nykyään toisinaan tunnettu myös nimellä ”Lentävä räätäli”. Reichelt tunnetaan hänen kuolemaansa johtaneesta onnettomuudesta, joka seurasi hänen hypättyään Eiffel-tornista testatakseen itse suunnittelemaansa ylläpidettävää laskuvarjopukua. Reichelt kehitti lentäjille pukua, joka muuttuisi tarvittaessa laskuvarjoksi. Ensimmäiset hänen viidennen kerroksen asunnostaan tehdyt testit olivat menestyksellisiä, mutta hän ei onnistunut enää myöhemmin toistamaan kokeita onnistuneesti. 

Reichelt syntyi Štětíssä, Böömin kuningaskunnassa, Itävalta-Unkarin valtakunnassa vuonna 1879 ja muutti Pariisiin vuonna 1898. Hänelle myönnettiin Ranskan kansalaisuus vuonna 1909. Reichelt ranskalaisti etunimensä Franzin muotoon François. Reichelt toimi menestyksellisenä räätälinä Pariisin Palais Garnierin lähellä 8 Rue Gaillonilla.  

Reichelt oli saanut viranomaisilta luvan Eiffel-tornin kokeelleen, joskin viranomaiset sanoivat myöhemmin, että hän oli saanut luvan vain testinukkejen käytölle eikä omalle hypylleen. Myös paikan päällä olleet ystävät yrittivät estää Reicheltia hyppäämästä. Hän halusi kuitenkin todistaa keksintönsä toimivuuden ja hypätä itse ilman minkäänlaisia turvaköysiä. Reichelt hyppäsi tornin ensimmäiseltä tasolta hieman yli 57 metrin korkeudelta, putosi jäätyneeseen maahan täydellä vauhdilla ja kuoli välittömästi. Le Petit Parisien -lehden mukaan hänen kallonsa ja selkänsä murtui hypyssä ja suusta, nenästä ja korvista vuosi verta. Maahan jäi hypyn seurauksena 15 senttimetrin syvyinen painauma.Tieteen kuvalehti Historia 11/2013, s. 31 Hyppy valokuvattiin ja filmattiin.

 Video 

pienoiskuva|Useat lehdet raportoivat Reicheltin kuolemasta. Le Petit Parisien lehden kuvakooste Reichetlin kuolonhypystä 5.2.1912.

 Katso myös 
Luettelo oman keksintönsä seurauksena kuolleista keksijöistä

 Lähteet 

 Aiheesta muualla 
Video Reicheltin hypystä 

Luokka:Itävaltalaiset henkilöt
Luokka:Ranskalaiset keksijät
Luokka:Vuonna 1878 syntyneet
Luokka:Vuonna 1912 kuolleet
Luokka:Vaatturit